نیپال میں خواتین کے حقوق

نیپال، جنوبی ایشیا میں واقع ہمالیائی ملک ہے، جو دنیا کے غریب ترین ممالک میں سے ایک ہے۔ یہ سیاسی عدم استحکام کا شکار رہا ہے اور اپنی تاریخ کا بیشتر حصہ غیر جمہوری حکمرانی کا شکار رہا ہے۔ بنیادی سہولیات تک رسائی کا فقدان ہے، لوگ توہم پرستانہ عقائد رکھتے ہیں، اور صنفی امتیاز کی اعلیٰ سطحیں ہیں۔ اگرچہ آئین خواتین کو تحفظ فراہم کرتا ہے، جس میں مساوی کام کے لیے مساوی تنخواہ بھی شامل ہے، لیکن حکومت نے اس کی دفعات کو نافذ کرنے کے لیے قابل ذکر کارروائی نہیں کی۔

نیپال میں خواتین کی حالت صحت، تعلیم، آمدنی، فیصلہ سازی اور حکمت عملی طے کرنے تک رسائی کے لحاظ سے بہت خراب ہے۔ پدرانہ طرز عمل، جو ان خواتین کی زندگیوں کو قابو کرتا ہے، کو قانونی نظام سے تقویت ملتی ہے۔ خواتین کو منظم امتیاز کا سامنا کرنا پڑتا ہے، خاص طور پر دیہی علاقوں میں۔ خواندگی کی شرح مردوں کے مقابلے میں کافی کم ہے، اور خواتین زیادہ گھنٹے کام کرتی ہیں۔ خواتین کے خلاف تشدد اب بھی عام ہے، اور پیشوں میں قابل ذکر خواتین نہیں ہیں۔ آئین ساز اسمبلی میں خواتین کی نمائندگی کو یقینی بنایا گیا ہے، لیکن تمام ریاستی نظام میں خواتین کی مساوی شرکت مثالی نہیں ہے۔

تاریخ 
نیپال میں خواتین کے خلاف امتیازی سلوک کی پہلی شکل ستی کی رسم سے شروع ہوئی، جسے وزیراعظم رانا چندر شمشیر نے ختم کر دیا، حالاں کہ اس کے بعد بھی پدرانہ نظام جاری رہا، خواتین کو وسائل اور مواقع تک محدود رسائی حاصل تھی۔ خواتین کو درپیش چند اہم مسائل میں صنفی بنیاد پر تشدد، بچوں کی شادی، خواتین کی اسمگلنگ، عبوری انصاف، غیر مساوی نمائندگی اور فیصلہ سازی میں خواتین کی کم شرکت شامل ہیں۔

نیپال میں خواندگی کی شرح اب بھی کم ہے، جو 52.74% ہے (سی بی ایس، 2001ء)۔ حالیہ برسوں میں بہتری کے باوجود، مردوں اور عورتوں کے درمیان میں شرح خواندگی میں تفاوت اب بھی برقرار ہے۔ 2001ء میں خواتین کی شرح خواندگی 42.49% تھی۔ خواتین کے لیے خواندگی کی کم شرح کو گھر میں ان کے ساتھ ہونے والے امتیازی سلوک کی وجہ قرار دیا جا سکتا ہے۔ خواتین کو صنفی بنیاد پر تشدد کا سامنا کرنا پڑتا ہے اور یہ ان کی اسکول جانے یا مناسب تعلیم حاصل کرنے کی صلاحیت کو بہت حد تک محدود کر دیتا ہے۔ مزید برآں، مذہب خواتین کے لیے تعلیم حاصل کرنے کے مواقع کو محدود کرتا ہے۔ مثال کے طور پر، نیپال میں مسلم خواتین کی اکثریت اب بھی بنیادی تعلیم سے محروم ہے، صرف 20% کے پاس کسی بھی سطح کی تعلیم ہے۔

مذید دیکھیے 
 نیپال میں خواتین

حوالہ جات 

نیپال میں حقوق نسواں
نیپال میں خواتین
نیپال میں تحریک نسواں
ایشیا میں حقوق نسواں
نیپال میں جنسی تعصب
نیپالی معاشرہ
حقوق نسواں بلحاظ ملک